sv en en en fr de da id sv nb da da da da da da da da da da da en en
Gavmilde Albertslund gjorde det nemt for Svanholm - Svanholm Cricketklub
Søndag d. 25. juli 2021 kl. 21:02 af Henrik Pfaff
Det var top mod næsten bund på Svanholm Park, da Albertslund var gæster. Vi stillede med et noget alternativt 1. hold, hvor Zaaid Zethi (junior) fik sin debut og Husnain Khalid en sjælden optræden, mens Atta Ullah vendte tilbage.
Der blev dog ikke brug for nogen af dem, da Albertslund gik til gærdet, da de vandt lodtrækningen efter et pudsigt mellemspil. Anføreren gik ud til de øvrige spillere og fortalte han havde gættet mønten rigtigt og spurgte om de var enige i, at de skulle gå i marken. ”Er du gal” svarede de - og så gik de i marken.
Touqeer Ahmed (2/21) og Saud Munir (2/26) tog sig af 4 ud af de første fem og Jonas Henriksen (2/16) og Atta Ullah (2/8) ryddede mest op i den anden halvdel, hvor 9 ud af 10 blev grebet ud under scoren på 117 på 38 overe.
Mads kaster en modstander ud
Markspil er åbenbart ikke noget, man øver særligt i Albertslund for de droppede ret grusomt både Hamid Shah (51 not out på 61 bolde) og Mads Henriksen (48 not out på 23 bolde) hver to gange. Mads blev droppet på grænsen så han tænkte, det prøver vi igen og langede præcist det samme slag kort efter. Markspilleren slap for at blive ydmyget, da bolden røg 10-15 meter ud af banen til seks og landede ved bænkene.
Mads lod ikke græsset være i vejen for hans slag
Efter at være droppet på stregen slår Mads højt over markspilleren
Saud lyttede ikke ordentlig efter Jønssons instruktion og cutter lige i hænderne på point
Næste weekend skal andetholdet til Husum lørdag og sørge for at blive testet, hvis de ikke er i corona-sikkerhed på anden måde, mens tredjeholdet spiller hjemme mod Bella 2 søndag.